# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2020. október 12-ei nyilvános ÜLÉSÉRE

**TÁRGY:**

**Ebrendészeti feladatok ellátása**

**ELŐADÓ:**

**GALÁCZ GYÖRGY**

## POLGÁRMESTER

ELŐTERJESZTÉS

**Készült:** Balatonmáriafürdő Község Önkormányzati Képviselő-testületének 2020. október 12-ei nyilvános testületi ülésére

**Tárgy:** Ebrendészeti feladatok ellátása

**Tisztelt Képviselő-testület!**

A kóbor ebek befogására, illetőleg a veszettség-gyanús állatok, ebek befogására, saját telephelyre szállítására vonatkozó szolgáltatás biztosítására vonatkozó szerződéskötésről a Képviselő-testület a 97/2011.(V.02.) számú képviselő-testületi határozatában döntött.

*Szerződést Makai István ev. vállalkozóval kötött 2011.05.03. napján, melyben foglalt szolgáltatási díjszabás azóta nem változott:*

*„5.) A vállalkozás az állategészségügyi tevekénységet, havi bruttó 25.000 Ft díjért vállalja, mely magában foglalja éves szinten 10 db eb befogását, elszállítását külön díjazás nélkül.*

**Árjegyzék a 2011 évben: (nettó árak)**

1. Altatás nélküli módszerrel befogott ebek esetében. 600 Ft/km

8500 Ft/óra/Ft/fő

Veszettség elleni oltás: 4500 Ft

- Chipezés: 4500 Ft

1 napi tartás 800 Ft / nap x 14 = 11200 Ft Végleges altatás: 6000 Ft

Ártalmatlanítás: 8000 Ft Összesen: 34200 Ft/db

2. Altatásos módszerrel befogott ebek esetén: az előzőekben leírtakat tovább terheli a felhasznált anyagok árával.

- Altatás 4500 Ft/adag

- Paszta 4000 Ft/doboz.

3. Gázolásos tetem eltakarítása, ártalmatlanítása. a terület fertőtlenítése.

- 600 Ft/km

8500 Ft/fő/ó

6000 Ft/db ártalmatlanítás

- 4000 Ft/terület fertőtlenítése

- Szerződéses partnereinknek 50 % árengedményt adunk a tetemelszállításra (csak belterületi tetemeket szállítjuk el).”

Makai István vállalkozó jelezte, hogy szolgáltatását 2020. december 31-től egyéni vállalkozóként nem végzi, továbbiakban az Ebrendész Kft. 8709 Marcali Május 1. u. 4. szám alatti vállalkozásban megváltozott szolgáltatási árak mellett folytatja. *(Az ajánlat előterjesztés mellékletét képezi.)*

*Az 1998. évi XXVIII. Törvény az állatok védelméről és kíméletéről a 48/A. § (3) bekezdéseiben az alábbiak szerint rendelkezik:*

*„A települési – a főváros belterületén a fővárosi – önkormányzat kötelező feladata a település belterületén a kóbor állatok befogása.”*

Tekintettel a jogszabályban előírt kötelezettségekre és arra, hogy az elmúlt 10 évben nem történt az ebrendészeti feladatok ellátására vonatkozó díjemelés, kérem a Tisztelt Képviselő-testületet, hogy az alábbi határozati javaslatot fogadja el.

**Határozati javaslat:**

Balatonmáriafürdő Község Önkormányzat Képviselő-testülete megismerte és elfogadja az Ebrendész Kft. 8709 Marcali Május 1. u. 4. szám alatti, (cgj: 14 09 31 807, képviseli: Horváth Imréné ügyvezető)vállalkozás kóbor ebek befogására és ebrendészeti feladatok ellátására vonatkozó ajánlatát.

Balatonmáriafürdő Község Önkormányzat Képviselő-testülete felhatalmazza a polgármestert, hogy az előterjesztés mellékletét képező vállalkozási szerződésokiratot aláírja és ehhez szükséges összeget a tárgyévi önkormányzati költségvetési rendeletben biztosítsa.

**Határidő:** értelem szerint

**Felelős:** Galácz György polgármester

Balatonmáriafürdő, 2020. október 8.

# Galácz György sk.

polgármester